  Майя Бывальцева Ижкарысь «Столичный» микрорайонын школаез пуктон 2016-тӥ арын оштолэзе кутскоз. 18-тӥ оштолэзе ортчем аппарат кенешонын со сярысь вераз Удмуртиысь кивалтэтлэн тӧроез Виктор Савельев. «Ваньмыз пӧрмиз ке, таяз арняе «Столичный» микрорайонын школаез пуктон интыын из пономы», — ивортӥз Виктор Савельев. Солэн верамезъя, Удмуртия школаосты пуктонъя федерал программае шедиз. Ӵектосъя Вотка шоссеысь выль юрт 825 нылпилы чакламын луоз. Сое пуктон 600 миллион манет тыр усёз. Федерал программая 30 процентсэ ас вылаз басьтоз улосвыл коньдэт. Но нырысь ик Удмуртия вань ужъёсты ас уксёеныз быдэстыны кулэ луоз, собере гинэ Росси кивалтэт 70 процентсэ кутэм коньдонэз берыктоз. Тегъёс: Дышетон Ижкар ВикторСавельев Удмуртия школаос  